לאה צמל, עורכת דין

לאה צמל, עורכת דין הוא סרט תיעודי ישראלי משנת 2019 מאת רחל לאה ג'ונס (אנ') ופיליפ בלאיש, המתעד את עורכת הדין הישראלית לאה צמל. הסרט הוקרן בהקרנת בכורה עולמית בפסטיבל הסרטים סאנדנס בשנת 2019, בו היה מועמד לפרס הסרט התיעודי העולמי הטוב ביותר. הסרט הוקרן בפסטיבלי קולנוע שונים נוספים ברחבי העולם. בישראל, הסרט זכה בפרס הסרט הטוב ביותר בפסטיבל דוקאביב לשנת 2019. ב-30 ביוני 2019 הסרט שודר לראשונה בערוץ HOT8. ב-29 בספטמבר 2021, זכה הסרט בפרס לסרט התיעודי הטוב ביותר בטקס האמי ליצירה חדשותית. לאה צמל היא עורכת דין ישראלית ותיקה המייצגת מחבלים פלסטינים בבתי המשפט בישראל במשך כחמישה עשורים. לעיתים קרובות, צמל מוצאת עצמה סופגת ביקורת חריפה בעיתונות ובדעת הקהל הישראליים, אך לדבריה היא נותרת איתנה ואופטימית באמונתה שניתן יהיה לשרת את הצדק. הסרט עוקב אחר פעולותיה של צמל במסגרת אחדים מתיקיה, לרבות הגנה על קטין בן 13 המואשם בניסיון רצח, וכן הגנה על בעלה מיכאל ורשבסקי שהואשם בבגידה במדינה. קטעי אנימציה מסתירים את זהותם של הנאשמים. פרק זה לוקה בחסר. אנא תרמו לוויקיפדיה והשלימו אותו. בפסטיבל דוקאביב לשנת 2019 זכה בסרט בפרס הסרט הטוב ביותר. בנימוקי השופטים נכתב: [הסרט הוא] פרויקט מעורר מחשבה העוסק בנושא חשוב ומדגים מיומנויות קולנועיות מרשימות, ובהן בולט במיוחד השימוש החדשני והחכם באנימציה ... [הסרט] משרטט דיוקן מורכב של אשה חזקה ומעוררת השראה המאמינה בכל ליבה בצדקת דרכה. על היכולת לייצג נאמנה את דמותה היוצאת דופן, הרואה תקווה כשאחרים רואים רק מאמץ עקר. הסרט זכה בפרס הווארד גילמן בשווי 70 אלף ש"ח, ובמענק מטעם מפעל הפיס בסך 150 אלף ש"ח. הסרט היה מועמד לשני פרסי אמי לחדשות ולתעודה (אנ') לשנת 2021 (אנ'). וזכה בפרס סרט התעודה הטוב ביותר. הסרט מחזיק בדירוג של 100% ביקורות חיוביות באתר Rotten Tomatoes, על פי 7 ביקורות, בהן בהוליווד ריפורטר וב-Sight & Sound. הסרט הוקרן בהקרנת בכורה עולמית בפסטיבל הסרטים סאנדנס בשנת 2019, בו היה מועמד לפרס הסרט התיעודי העולמי הטוב ביותר. הסרט הוקרן בפסטיבלי קולנוע שונים נוספים ברחבי העולם, לרבות בהונג קונג, ז'נבה, טורונטו, מוסקבה, מינכן, סלוניקי, קופנהגן וקרקוב. בישראל זכה הסרט בפרס הסרט הטוב ביותר בפסטיבל דוקאביב לשנת 2019. ב-30 ביוני 2019 הסרט שודר לראשונה בערוץ HOT8. היו שהחרימו את הסרט בטענה שמי שתומכת ומגנה על מחבלים אינה ראויה לסרט שיתמוך בה. ארגון "בצלמו" פנה לשרת התרבות מירי רגב ולראש עיריית מעלות-תרשיחא בבקשה לבטל את הקרנת הסרט בהיכל התרבות בעיר, וההקרנה בוטלה. בעקבות פנייה של האגודה לזכויות האזרח בישראל קבעה המשנה ליועץ המשפטי לממשלה, דינה זילבר, שביטול הקרנת הסרט אינו חוקי, ומהווה פגיעה בחופש הביטוי. כתחליף להקרנה שבוטלה הוקרן הסרט בקיבוץ כברי הסמוך. הקרנת הסרט במעלות, מחוץ להיכל התרבות, הופסקה לבקשת המשטרה, עקב הפרעות של מפגינים אנשי ימין. גם הקרנה שתוכננה להיערך בחולון בוטלה בעקבות לחץ ציבורי. זכייתו של הסרט בפרס הסרט הטוב ביותר בפסטיבל דוקאביב בשנת 2019 עוררה סערה ציבורית, עקב פעילותה של צמל כעורכת דין המייצגת אסירים ביטחוניים וטרוריסטים פלסטינים. עיקר המחאה כוון נגד מפעל הפיס, שהעביר מענק בסך 150,000 ש"ח ליוצרי הסרט, במסגרת תמיכתו במפעלי תרבות ישראליים. אחרי מספר ימים של מחאות בפתח משרדיו, בהובלת ארגון "אם תרצו", ב-27 ביוני 2019 הודיע מפעל הפיס כי יבחן את המענק לסרט וכי החליט לבטל את המענקים לסרטים הזוכים בשנים הבאות. החלטת מפעל הפיס להפסיק לממן את הפרס הזוכה בדוקאביב עוררה אף היא סערה ציבורית: איגודי היוצרים והאמנים ופורום מוסדות תרבות הפגינו מול משרדי מפעל הפיס, שני שופטי פרס ספיר, שאף הוא מוענק על ידי מפעל הפיס, התפטרו לאות מחאה, שלוש סופרות (נעמי לויצקי, לאה איני ואורית וולפיילר) הסירו מועמדותן לפרס זה ועשרות סופרים וסופרות טענו כי מפעל הפיס התנער מתמיכה בסרט "מטעמים פוליטיים פסולים" והצהירו כי אם יזכו בפרס ספיר, הם יעבירו חלק מכספי הזכייה ליוצרי הסרט. ב-19 בספטמבר 2019 הודיע מפעל הפיס כי הוא חוזר בו מההחלטה להפסיק את התמיכה בפסטיבל דוקאביב, ומארגני הפסטיבל הודיעו כי יעבירו אותו לקמפיין האוסקר של הסרט "לאה צמל, עורכת דין". ב-17 בדצמבר 2019 פורסם כי האקדמיה האמריקאית לקולנוע החליטה לכלול את "לאה צמל, עורכת דין" ברשימת 15 הסרטים שמועמדים לפרס אוסקר לסרט התיעודי הטוב ביותר בטקס שהתקיים בפברואר 2020. סך הכל 159 סרטים הגישו מועמדות, מתוכם 15 עברו את הסינון הראשוני . אתר האינטרנט הרשמי של לאה צמל, עורכת דין "לאה צמל, עורכת דין", במסד הנתונים הקולנועיים IMDb (באנגלית) "לאה צמל, עורכת דין", באתר Rotten Tomatoes (באנגלית) "לאה צמל, עורכת דין", באתר אידיבי "לאה צמל, עורכת דין", במסד הנתונים הקולנועיים KinoPoisk (ברוסית) לאה צמל, עורכת דין, קדימון הסרט באתר יוטיוב גילי איזיקוביץ, "לאה צמל, עורכת דין": סרט שהפך לסמל, באתר הארץ, 29 ביוני 2019 ארז דבורה, ביקורת סרט - "לאה צמל, עורכת דין" : ככה נראית דמוקרטיה, באתר ynet, 30 ביוני 2019 אבנר שביט‏, משתגעים עליה: הסערה סביב "לאה צמל, עורכת דין" מוגזמת מכל הכיוונים, באתר וואלה, 30 ביוני 2019 עינת אוליבייר, ‏פסגת הפחד: גם מי שקורא לה "בוגדת" צריך לצפות ב"לאה צמל, עורכת דין", באתר מעריב אונליין, 7 ביולי 2019 דפנה ברעם, מזל שיש "לאות" בעולם, באתר "העוקץ", 18 בנובמבר 2019 צבי בן-דור בנית, בין האידיאולוגיה לאדם, בין הגלימה לטריינינג: הפרקליטה לאה צמל, באתר "העוקץ", 6 ביוני 2019 חופש היצירה ומימון ציבורי, ערב עיון בעקבות "לאה צמל, עורכת דין", בערוץ מכון ון ליר, אוגוסט 2019 Advocate, באתר פסטיבל הסרטים סאנדנס נירית אנדרמן, "לאה צמל, עורכת דין" זכה בפרס האמי לסרט התיעודי הטוב ביותר, באתר הארץ, 30 בספטמבר 2021 לאה צמל, עורכת דין, באתר דוקאביב איתי שטרן, "לאה צמל, עורכת דין" הוא הסרט הזוכה בפסטיבל דוקאביב 2019, באתר הארץ, 29 במאי 2019 איתי שטרן, הסרט "לאה צמל, עורכת דין" מועמד לשני פרסי אמי, באתר הארץ, 28 ביולי 2021 Advocate, באתר פסטיבל הסרטים סאנדנס יאיר קראוס, ‏בעקבות המחאה: בוטלה הקרנת הסרט על לאה צמל, בעיתון מקור ראשון, 7 בנובמבר 2019 ביטול הקרנת הסרט על לאה צמל אינו חוקי, באתר האגודה לזכויות האזרח בישראל שגיא בן נון‏, "לכו לעזה": הקרנת המחאה ל"לאה צמל" במעלות לוותה באלימות ופוצצה, באתר וואלה, 9 בנובמבר 2019 המלחמה נגד "לאה צמל, עורכת דין" הגיעה לחולון, באתר השקמה חולון, ‏2019-11-13 אינה טוקר, בגלל מחאה פוליטית: מפעל הפיס מפסיק את מימון הפרס לזוכה בדוקאביב, באתר ynet, 27 ביוני 2019 בעקבות המחאה: מפעל הפיס הפסיק לממן הפרס לזוכה בדוקאביב, באתר מעריב אונליין, 27 ביוני 2019 אינה טוקר, איגודי היוצרים הפגינו מול מפעל הפיס: "זה לא קזינו - לא מהמרים על התרבות", באתר ynet, 30 ביוני 2019 אינה טוקר, בעקבות סערת מפעל הפיס - שני שופטי פרס ספיר התפטרו, באתר ynet, 1 ביולי 2019 גילי איזיקוביץ, הסופרות לאה איני ואורית וולפיילר הסירו את מועמדותן לפרס ספיר בפרשת מפעל הפיס, באתר הארץ, 3 ביולי 2019 יובל פלוטקין, 30 סופרים הודיעו: אם נזכה בפרס ממפעל הפיס, נתרום למימון הסרט על לאה צמל, באתר ynet, 4 ביולי 2019 אינה טוקר, אחרי הסערה: מפעל הפיס החזיר את התמיכה לפסטיבל דוקאביב, באתר ynet, 19 בספטמבר 2019 אמיר בוגן, הסרט על לאה צמל ברשימה הקצרה לאוסקר, "ימים נוראים" בחוץ, באתר ynet, 17 בדצמבר 2019 איתי שטרן, "לאה צמל, עורכת דין" התקבל לרשימת 15 הסרטים התיעודיים שיתחרו על האוסקר, באתר הארץ, 17 בדצמבר 2019 אבנר שביט‏, בדרך לאוסקר: "לאה צמל, עורכת דין" ברשימה המקוצרת של המועמדים לאוסקר האמריקאי, באתר וואלה, 17 בדצמבר 2019